Chvostoskoky

Chvostoskoky () je taxón (rad, trieda a pod.) šesťnožcov.

Charakteristika 
Sú drobné podlhovasté až skoro guľovité šesťnožce s krátkymi a pomerne dlhými tykadlami, ktoré sa však skladajú najviac zo 6-tich článkov. Bruško sa skladá tiež iba zo šiestich somitov (u Protura a Diplura má aspoň 10 somitov). Ústne orgány sú entognátne, pôvodne hryzavé, ale pri druhoch živiacich sa rastlinnými šťavami sú slabé, bodavého typu. Oči sú obyčajne vyvinuté, no u niektorých druhov môžu chýbať. Na spodnej strane bruška je u väčšiny druhov zvláštny vidlicovitý skákací aparát, ktorý vznikol zložitou premenou brušných príveskov. Vzdušnice sú silne alebo aj úplne redukované, dýchanie prebieha cez tenkú kutikulu s množstvom pórov. Vývin je epiméria. Žijú v lesnej opadanke, machu, pod starou kôrou a pod., fytofágne druhy voľne na vegetácii. Na Slovensku žije asi 330 druhov.

Celkovo je známych 8130 druhov (stav 2011). http://www.nhm.ac.uk/hosted_sites/acarology/zhang/pub/Zhang2011Animal-biodiversity.pdf

Systém 
Bellinger, Janssens et. al. (2012) Bellinger, P.F., Christiansen, K.A. & Janssens, F. 1996-2012.
Checklist of the Collembola of the World. http://www.collembola.org  
trieda Collembola:
? čeľaď Fuzzballidae (Janssens 2006)
rad Poduromorpha
rad Entomobryomorpha
rad Neelipleona
rad Symphypleona

Grimaldi a Engel (2005) Grimaldi, D. & Engel, M.S.: Evolution of the Insects, 2005 
rad Collembola:
rod† Rhyniella
podrad Arthropleona
(-) Neopleona
podrad Neelipleona
podrad Symphypleona

V. Franc (2005) 
rad chvostoskoky (Collembola):
podrad Arthropleona - po slovensky asi voľnočlánkové 
podrad Symphypleona - po slovensky asi zrastenočlánkové

Stöcker et al. (1986) Stöcker, F. W., Dietrich, G. (eds.): Biologie, Band 2, 1986
rad Collembola:
podrad Arthropleona
nadčeľaď Poduromorpha
nadčeľaď Entomobryomorpha
podrad Neelipleona
podrad Symphypleona

Život v ľudskej koži 
V roku 2003 americký výskumný tím (motivovaný staršími zisteniami rumunského veterinárneho parazitológa) zistil, že väčšina prípadov toho, čo sa obyčajne považuje za bludovú parazitózu (teda za psychickú poruchu, pre ktorej si pacient nahovára, že v ňom lezie hmyz), je spôsobená tým, že v koži človeka žije chvostoskok. Napr. v koži 80-ročnej ženy našli všetky vývojové štádiá chvostoskokov. Hmyz v koži (po nemecky)

Referencie 

Zdroj